Bazed werd zerstmool innere sanggaller Uurchund usem Joor 778/9 as Picinweidu gnennt, wa „Waid fom Pazo“ bidüütet. Ofem Hügel Burg, wo stail öber de Tuur noordöstlich fo Bazed stoot, werd e vorgschichtlichi Sidlig vermuetet. Grad unedraa i de Tuurschlauffe hett mer i de Joore 1997 und 1998 öber 1200 Fundobjekt us de Tuur gholt, di ältiste chönd i di mittleri Bronzezitt (ab 1550xa0v.Chr.) datiert were.